Държавен вестник, бр. 32, 2015 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  32
ки членове – чл. 68, ал. 1 от Устройствения 
правилник, и в изпълнение нормата на чл. 38 
от Закона за нормативните актове  (ЗНА) и 
е обнародван в „Държавен вестник“. Следо-
вателно с оглед на представените писмени 
доказателства съдът установи, че при издаване 
на ППЗСПД не е допуснато нарушение на 
чл. 146, т. 3 АПК.
Съгласно оспорената по законосъобразност 
разпоредба на чл. 19, ал. 2 ППЗСПД месеч-
ните помощи за деца с трайни увреждания 
по чл. 7, ал. 8 ЗСПД се отпускат от начало-
то на месеца, следващ месеца, през който 
е издадено експертното решение на ТЕЛК/
НЕЛК, ако молба-декларацията е подадена 
в 3-месечен срок от датата на решението. 
Когато молба-декларацията е подадена след 
този срок, месечните помощи се отпускат от 
началото на месеца, през който е подадена. 
При проверка за съответствието на чл. 19, 
ал. 2 ППЗСПД с материалноправните разпо-
редби и с целта на закона – чл. 146, т. 4 и 5 
АПК, следва да се има предвид характерът 
на акта, част от който е оспорената норма. 
Правилникът съгласно чл. 7, ал. 1 ЗНА е 
нормативен акт, който се издава за прилагане 
на закон в неговата цялост, за организацията 
на държавни и местни органи или за вътреш-
ния ред на тяхната дейност. Следователно в 
ППЗСПД е подробно уредено прилагането на 
ЗСПД, който урежда условията за придобиване 
правото на семейни помощи при бременност, 
раждане и отглеждане на деца, формите и 
реда за тяхното предоставяне. 
Оспорващата твърди, че чл. 19, ал. 2 
ППЗСПД противоречи на разпоредби от 
по-висок ранг, а именно е в противоречие 
с чл. 73, ал. 1 КСО, чл. 3, т. 2, чл. 7, ал. 8 и 
чл. 8д ЗСПД.
Член 73, ал. 1 КСО е в раздел ІІ „Пенсии 
за инвалидност“  и конкретно „Начална дата 
и срок на пенсията“ и определя, че правото на 
пенсия за инвалидност се поражда от датата на 
инвалидизирането, а за слепите по рождение и 
за ослепелите преди постъпване на работа – от 
датата на заявлението по чл. 94. Оспорената 
разпоредба на чл. 19, ал. 2 ППЗСПД уреж-
да месечните помощи, които се полагат за 
дете с трайни увреждания. За да се извърши 
преценка дали разпоредбата на подзаконовия 
нормативен акт противоречи на тази от акта 
с по-висока юридическа сила – в случая тази 
на КСО, следва двете разпоредби да регулират 
едни и същи обществени отношения. Както 
вече бе посочено, ППЗСПД подробно урежда 
прилагането на ЗСПД, който урежда условията 
за придобиване правото на семейни помощи 
за деца и тяхното предоставяне. Като в слу-
чая с оспорената разпоредба от правилника 
се регламентират месечните помощи, които 
се предоставят за деца с трайни увреждания, 
а чл. 73, ал. 1 КСО регулира обществените 
отношения, свързани с пенсията за инвалид-
ност, и конкретно началната дата и срока на 
тази пенсия. Съдът намира, че в този случай 
е неоснователно оспорването на чл. 19, ал. 2 
ППЗСПД като издаден в противоречие с 
норма от по-висок ранг – чл. 73, ал. 1 КСО, 
защото двете норми регулират различен вид 
обществени отношения и не могат да се съ-
поставят една с друга.
Във  връзка с твърденията за противоречие 
на оспорения чл. 19, ал. 2 ППЗСПД и чл. 3, 
т. 2, чл. 7, ал. 8 и чл. 8д ЗСПД съдът установи 
следното:
Основното противоречие е по отношение 
на началната дата, от която се придобива 
съответното право, което възниква от един 
и същ юридически факт – определена трайно 
намалена работоспособност/инвалидност. В 
конкретния случай е установено, че трайно 
намалената работоспособност от 100 % с 
чужда помощ за сина на оспорващата е опре-
делен с решение на ТЕЛК, което е издадено 
на 28.11.2012 г. Датата на трайно намалената 
работоспособност е определена от 19.03.2012 г., 
когато, видно от приложената епикриза, детето 
е прието в лечебно заведение с тежка диагноза 
и е подложено на оперативно лечение.
При разглеждане на този вид правоотно-
шение следва да се има предвид, че законът 
не прави разлика между семейна помощ за 
деца с трайни увреждания и месечна добавка 
за деца с трайни увреждания. Съгласно чл. 2, 
ал. 1, т. 10 ЗСПД месечната добавка за деца 
с трайни увреждания до 18-годишна възраст 
и до завършване на средното образование, но 
не по-късно от 20-годишна възраст е семейна 
помощ по смисъла на закона. 
За семейството на детето е възникнало 
правото на помощи и семейни добавки на ос-
нование чл. 3, т. 2 ЗСПД и чл. 8д от момента, 
определен за начален на неговото трайно ув-
реждане/инвалидизация, който е 19.03.2012 г., 
като видът и размерът на помощите е определен 
в чл. 7, ал. 8 от същия закон – когато детето 
не е настанено за отглеждане на пълна дър-
жавна издръжка в специализирана институция 
за деца и когато живее постоянно в страната, 
месечната помощ за дете с трайно увреждане, 
установено от компетентните здравни органи, 
се предоставя в пари и/или под формата на 
социални инвестиции независимо от дохода 
на семейството в двоен размер на помощта, 
определена по реда на ал. 4. 
Законовото изискване е трайното уврежда-
не на детето да е установено от компетентните 
здравни органи. В случая съгласно чл. 3, ал. 3 
от Наредбата за медицинската експертиза 
установяването на вида и степента на ув-
реждане на децата до 16-годишна възраст се 
извършва от ТЕЛК и НЕЛК с участието на 
лекар с призната специалност по педиатрия.